Diari Oficial de la Generalitat Valenciana


Sumari del DOGV 9594, del 12-05-2023 (2023/5061)

CORRECCIÓ d'errades de la Llei 3/2023, de 2 de maig, d'Habitatges col·laboratius de la Comunitat Valenciana.
------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2023/04/13/3/corrigendum/33348765/dof/vci/html**

### Dades del document

Número de DOGV
:   9594

Data del DOGV
:   12-05-2023

Secció del DOGV
:   I. DISPOSICIONS GENERALS

Número del document
:   2023/5061


Data del document
:   12-05-2023

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * cooperativa d'habitatges
    * prestació familiar
    * política de l'habitatge
    * administració regional
    * arrendament immobiliari
    * Dret de l'habitatge
    * habitatge
    * legislació

CORRECCIÓ d'errades de la Llei 3/2023, de 2 de maig, d'Habitatges col·laboratius de la Comunitat Valenciana. [2023/5061]  
Advertides diverses errades en la publicació del text de la Llei 3/2023, de 2 de maig, d'habitatges col·laboratius de la Comunitat Valenciana; vist l'informe emès per l'Assessoria Jurídica, i d'acord amb el punt desé del Catàleg de procediments per a la correcció parlamentària de les errades i errates que es produïsquen en les fases del procediment legislatiu o en la publicació de les lleis aprovades per les Corts (AM 1.537/IX, de 30.03.2017), cal efectuar les correccions següents:  
  
  
En la versió en valencià  
  
«Tercera. Incentius de caràcter fiscal  
1. S'afegeix un apartat a l'article 14 bis de la Llei 13/1997, de 23 de desembre, de la Generalitat, per la qual es regula el tram autonòmic de l'impost sobre la renda de les persones físiques i de la resta tributs cedits, que queda redactat així:  
Seté. S'estableix una bonificació del 99 % de l'impost sobre transmissions patrimonials i actes jurídics documentats, en endavant ITPAJD, sobre els fets imposables següents:  
a) L'adquisició, la construcció, l'adequació o la rehabilitació del sòl, l'edifici o les instal·lacions que constituïsquen un habitatge col·laboratiu d'interès social.  
b) La declaració d'obra nova de l'edifici o el conjunt residencial d'habitatges col·laboratius d'interès social.  
c) Els préstecs amb garantia hipotecària destinats al finançament de l'adquisició o la construcció o la rehabilitació de l'edifici per habitatge col·laboratiu d'interès social.  
d) Els arrendaments exempts de l'impost sobre el valor afegit derivats de la cessió d'ús als socis d'habitatges col·laboratius d'interès social.  
2. Es modifica la primera frase i l'apartat 2.n de l'article 4.U.n de la Llei 13/1997, de 23 de desembre, de la Generalitat, per la qual es regula el tram autonòmic de l'impost sobre la renda de les persones físiques i de la resta tributs cedits, i s'eximeix del còmput de tinença de l'habitatge que s'haja cedit a l'Entitat Valenciana d'Habitatge i Sòl, que queda redactat així:  
n) Per arrendament o pagament per la cessió fent ús de l'habitatge habitual, sobre les quantitats satisfetes en el període impositiu, sempre que figure de manera separada en el rebut que se li emeta per l'entitat titular la part que es corresponga amb aquest concepte.  
[…]  
2.n Que, durant almenys la meitat del període impositiu, ni el contribuent ni cap dels membres de la seua unitat familiar siguen titulars, de manera individual o conjuntament, de la totalitat del ple domini o d'un dret real d'ús o gaudi constituït sobre un altre habitatge distant a menys de cinquanta quilòmetres de l'habitatge arrendat, llevat que hi haja una resolució administrativa o judicial que els n'impedisca l'ús com a residència. No es computa com un altre habitatge el que el seu titular cedisca a l'Entitat Valenciana d'Habitatge i Sòl per a la cessió en lloguer social quan la persona cedent siga major de 65 anys i passe a ser usuària d'un habitatge col·laboratiu, d'interès social, en règim de cessió d'ús.  
[…]».


Còpia Permalink ELI